ai4bharat/Pralekha huggingface dataset:
قانون اور انصاف کی وزارت
جناب جسمیت سنگھ اور جناب امت بنسل کی ججوں کے طورپر دہلی ہائی کورٹ میں تقرری
نئی دہلی ،23؍فروری:
صدر جمہوریہ ہند نے دستور ہند کی دفعہ 217کی شق کے تحت اختیارات کا استعمال کرتے ہوئے جناب جسمیت سنگھ اور جناب امت بنسل کو دہلی ہائی کورٹ میں جج کے طورپر تقرری کی ہے۔ان کی مدت دفتر میں کام کاج سنبھالنے کے دن سے شروع ہوگی۔محکمہ انصاف نے اس سلسلے میں آج ایک نوٹیفکیشن جاری کیا۔
جناب جسمیت سنگھ، بی کام، ایل ایل بی کو 27 سال کا تجربہ ہے، جو 1992ء کے بعد سے دہلی ہائی کورٹ اور ذیلی عدالتوں میں پریکٹس کرتے رہے ہیں۔وہ آئینی ، سول، لیبر، سروس اور میٹری مونیل کے شعبوں میں پریکٹس کرتے ہوئے قانون کے تمام پہلوؤں کا احاطہ کرتے رہے ہیں۔وہ سروسز اور سول لاء میں مہارت رکھتے ہیں۔
جناب امت بنسل، بی کام ، ایل ایل بی، ایل ایل ایم، تعلیمی قوانین ، ثالثی قوانین ، بلاواسطہ ٹیکس قوانین ، سروس لاء کے شعبوں میں مہارت رکھتے ہیں۔وہ بلاواسطہ ٹیکسز اور کسٹم کے مرکزی بورڈ میں سینئر اسٹینڈنگ کونسل ، سینٹرل بورڈ فار سیکنڈری ایجوکیشنکے مرکزی بورڈ میں 2004ء سے اسٹینڈنگ کونسل اور قانونی مشیر رہے ہیں۔ علاوہ ازیں وہ 2008ء سے دہلی ہائی کورٹ میں ،دہلی یونیورسٹی، قومی ٹیسٹنگ ایجنسی  میں ایڈیشنل اسٹینڈنگ کونسل اور 1999ء سے 2005ء تک این ڈی ایم سی میں ایڈیشنل اسٹینڈنگ کونسل رہ چکے ہیں۔
ماحولیات، جنگلات اور موسمیاتی تبدیلی کی وزارت
ڈولفن کا تحفظ
ماحولیات، جنگلات اور موسمیاتی تبدیلی کے مرکزی وزیر مملکت جناب اشونی کمار چوبے نے آج لوک سبھا میں ایک تحریری جواب بتایا کہ دریائی ڈولفن پر کیے گئے مطالعے کے مطابق، گنگا کے مرکزی دھارے میں گنگا کے دریائی ڈولفن کی آبادی مستحکم معلوم ہوتی ہے، حالانکہ معاون ندیوں میں اس کی آبادی میں کمی واقع ہوئی ہے۔ دریائے گنگا کی ڈولفن کے تحفظ کے لیے حکومت کی طرف سے اٹھائے گئے اہم اقدامات میں شامل ہیں:
- گنگا کی دریائی ڈولفن کو وائلڈ لائف  ایکٹ، 1972 کے شیڈول I میں درج کیا گیا ہے، جس کے مطابق یہ تحفظ کی اعلیٰ ترین ڈگری ہے۔
- گنگا کی دریائی ڈولفن کو ہندوستان کا قومی آبی جانور قرار دیا گیا ہے۔
- وزارت نے مرکزی طور پر اسپانسر شدہ اسکیم ‘جنگلی حیات کے رہائش گاہوں کی ترقی’ کے تحت ریاستوں کو مالی امداد فراہم کرنے کے لیے گنگا ندی کے ڈولفن کو 22 شدید خطرے سے دوچار نسلوں  میں شامل کیا ہے۔
- گنگا ندی کے کنارے گنگا ندی کی ڈولفن کے اہم رہائش گاہوں کو محفوظ علاقوں کے طور پر مشتہرکیا گیا ہے، جیسے وکرم شیلا ڈولفن سینکچری، بہار۔
- دریائی ڈولفن اور آبی رہائش گاہوں کی بہبود کو یقینی بنانے کے لیے ایک جامع عملی منصوبہ  تیار کیا گیا ہے، مختلف اسٹیک ہولڈرز اور لائن وزارتوں کے کردار کی نشاندہی کی گئی ہے۔
وزارات ثقافت
وزارت ثقافت کے سی سی آر ٹی نے اپنے تربیتی پروگراموں میں این ای پی-2020 کے اجزا فراہم کرنے کے لیے کثیر لسانیت اور کثیر ثقافت پر خصوصی زور دیا ہے
ثقافتی وسائل اور تربیت کا مرکز، سی سی آر ٹی، جو وزارت ثقافت کے تحت ایک خود مختار ادارہ ہے، ملک بھر میں تعلیم کو ثقافت سے جوڑنے کے مقصد پر کام کر رہا ہے۔
سی سی آر ٹی نے اپنے تربیتی پروگراموں کو ہندوستان کے ٹھوس اور غیر محسوس ثقافتی ورثہ، ادبی ورثہ، لوک/ قبائلی فن اور ثقافت  اور دستکاری کی روایات کے فروغ اور تحفظ پر توجہ مرکوز کرتے ہوئے ڈیزائن کیا ہے جس میں این ای پی-2020 کی سفارشات کو مد نظر رکھتے ہوئے کثیر لسانیت اور کثیر ثقافت پر خصوصی زور دیا گیا ہے۔ سی سی آر ٹی نے اپنے تمام تربیتی پروگراموں میں این ای پی-2020 میں تجویز کردہ اجزا کو فراہم کرنے کے لیے اہم کردار ادا کیا ہے۔ ملک کے تمام حصوں سے اساتذہ سی سی آر ٹی تربیتی پروگراموں میں حصہ لیتے ہیں اور اس وجہ سے اس کے فوائد بنیادی سطح تک پہنچتے ہیں۔ سی سی آر ٹی کے تربیتی پروگراموں میں، اساتذہ کو علاقائی پریزنٹیشن کے سیشن کے دوران قبائلی فن اور ثقافت سمیت اپنی مقامی ثقافت کو فروغ دینے کی ترغیب دی جاتی ہے۔ CCRT ہندوستانی زبانوں اور ادب پر لیکچر/ مظاہرہ سیشن/ عملی کلاسوں کا بھی انعقاد کرتا ہے۔
وزارت ثقافت کے تحت دیگر اکیڈمیوں نے بھی وزارت تعلیم کی طرف سے درخواستیں موصول ہونے پر فن اور ثقافتی تعلیم کے لیے مطلوبہ مواد فراہم کیا ہے۔
ثقافت، سیاحت اور شمال مشرقی خطے کی ترقی کے وزیر جناب جی کشن ریڈی نے آج راجیہ سبھا میں یہ جواب دیا۔
امور داخلہ کی وزارت
سی آر پی ایف کے براہ راست طور پر مقرر ہونے والے گزیٹیڈ افسران کے 51ویں بیچ سے متعلق ای-پی او پی تقریب
مجھے پورا یقین ہے کہ آپ ملک کی داخلی سلامتی اور تعمیر قوم کےلئے عظیم قربانی پیش کریں گے:جناب امت شاہ
سی آر پی ایف ملک کی داخلی سلامتی کی ریڑھ کی ہڈی ہے:وزیرداخلہ
سی آر پی ایف ملک میں کووڈ-19 وبائی مرض کے خلاف نبرد آزمائی کے کام میں اپنی بہترین خدمات فراہم کر رہی ہے:وزیرمملکت جناب جی کشن ریڈی
نئی دہلی، 24اپریل2020،سنٹرل ریزرو پولیس فورس  کے براہ راست طور پر مقرر ہونے والے گزیٹیڈ افسران ،کے 51ویں بیچ کی پاسنگ آؤٹ پریڈ ، تقریب آج نئی دلی میں منعقد ہوئی۔ یہ آن لائن تقریب تھی، جس کا اہتمام 42زیر تربیت افسران کی تربیت کی تکمیل کے موقع پر ویڈیو کانفرنسنگ کے توسط سے کیا گیا اور اس دوران کووڈ-19 سے نمٹنے کے لئے طے شدہ تمام تر سماجی فاصلے کے اصولوں کو ملحوظ خاطر رکھا گیا۔ سی آر پی ایف کے ڈائرکٹر جنرل جناب اے پی مہیشوری نے ، وزیر داخلہ جناب امت شاہ کا پیغام ویڈیو کانفرنس میں پڑھ کر سنایا۔
اپنے پیغام میں وزیر داخلہ نے زیر تربیت افسران سے کہا کہ مجھے پورا یقین ہے کہ آپ نے جو تربیت حاصل کی ہے، اس تربیت کے حصول کے بعد آپ کی اثرانگیزی میں مزید پختگی آ گئی ہوگی اور آپ عملی ذمہ داریاں اور اپنے فرائض منصبی ادا کرنے سے وابستہ متعدد چنوتیوں کا مؤثر طریقے سے سامنا کر سکیں گے۔
ویڈیو کانفرنس کے توسط سے خطاب کرتے ہوئے وزیر مملکت  جناب جی کشن ریڈی نے ڈی اے جی او کو اپنی تربیت کامیابی سے مکمل کرنے کے بعد مبارکباد پیش کرتے ہوئے کہا کہ ہم بطور ملک سی آر پی ایف کے اُس 2200عملے کو خراج عقیدت پیش کرتے ہیں، جس نے ملک کی سلامتی اور اتحاد و یکجہتی کو برقرار رکھنے کے لئے اپنی جانیں قربان کر دی ہیں۔
وزیر موصوف نے مزید کہا کہ یہ تربیت افسران کے حوصلے کو کئی گنا تقویت دے گی اور وہ اِس فورس کو مکمل قیادت فراہم کر سکیں گے۔ سی آر پی ایف کووڈ-19 وبائی مرض کے خلاف نبردآزمائی میں اپنی خدمات ملک کو فراہم کرکے اپنا بہترین تعاون دے رہی ہے۔
۔۔۔۔۔۔۔۔۔۔۔
م ن۔ک ا۔

U- 2016
(Visitor Counter : 135
وزارت دفاع
میسرز ہندوستان شپ یارڈ لمیٹڈ کے ذریعہ نیول ڈاک یارڈ ممبئی کو 50 ٹن بولارڈ پل ٹگ ”بلبیر“ کی ڈلیوری
میسرز ہندوستان شپ یارڈ لمیٹڈ، وشاکھاپٹنم کے ساتھ 50 ٹن بولارڈ پل ٹگس کی تعمیر کا معاہدہ فروری 19 میں طے پایا تھا۔ سیریز کا چوتھا ٹگ ”بلبیر“ 24 جنوری 22 کو نیول ڈاک یارڈ، ممبئی کو پہنچا دیا گیا ہے۔ یہ ٹگس 20 سال کی سروس لائف کے ساتھ انڈین رجسٹر فار شپنگ  کی درجہ بندی کے اصولوں کے تحت ڈیزائن کیے گئے اور بنائے گئے ہیں اور بندرگاہ کے محدود پانی میں برتھنگ، ان برتھنگ، موڑنے اور پینترے بازی میں ایئرکرافٹ کیریئر اور آبدوزوں سمیت بڑے بحری جہازوں کی مدد کرنے کے قابل ہیں۔ وہ بحری جہازوں کو لنگر انداز کرنے کے ساتھ ساتھ آگ بجھانے کا احاطہ/مدد بھی فراہم کرتے ہیں اور تلاش اور بچاؤ کے کاموں کے لیے محدود صلاحیت رکھتے ہیں۔
50 ٹن بولارڈ پل ٹگس کی شمولیت نے معاون خدمات کو نمایاں طور پر بڑھایا ہے اور ہندوستانی بحریہ کے جہازی بیڑوں کے اثاثوں کی اعلی آپریشنل ضروریات کو پورا کرنے کی صلاحیت کو بڑھایا ہے۔ دیسی مینوفیکچررز سے حاصل کردہ تمام بڑے اور معاون آلات/نظام کے ساتھ، یہ ٹگس ”آتم نربھر بھارت“ کے مطابق وزارت دفاع کے ”میک ان انڈیا، میک فار دی ورلڈ“ کے اقدامات کے قابل فخر پرچم بردار ہیں۔ ٹگس ”ویرن“ اور ”بلراج“ کو بالترتیب 22 اکتوبر 21 اور 31 دسمبر 21 کو نیول ڈاک یارڈ، وشاکھاپٹنم میں اور ”بلرام“ کو 30 اکتوبر کو نیول ڈاک یارڈ، ممبئی میں شامل کیا گیا ہے۔ کووڈ-19 عالمی وبا کی پہلی اور دوسری لہر کے اثرات کی وجہ سے درپیش بے مثال چیلنجوں کے باوجود، میسرز ہندوستان شپ یارڈ لمیٹڈ نے ان ٹگس کو ہندوستانی بحریہ تک پہنچانے کے لیے انتھک اور ٹھوس کوششیں کی ہیں۔
ریلوے کی وزارت
ریلوے نے این ٹی پی سی - سی بی ٹی – 1 کے نتائج سے متعلق امید واروں کی تشویش پر غور کرنے کے لئے اعلیٰ اختیاراتی کمیٹی تشکیل دی
امید وار 16 فروری ، 2022 ء تک اپنی شکایات کمیٹی کے سامنے پیش کر سکتے ہیں
نئی دلّی ،26 جنوری / ریلوے بھرتی بورڈ  کے ذریعے جاری کردہ سینٹرلائزڈ روزگار نوٹفکیشن سی ای این) 01/2019 کے تحت غیر تکنیکی عام زمرے  کے پہلے مرحلے کے کمپیوٹر پر مبنی ٹسٹ  کے 14 – 15 جنوری ، 2022 ء کے نتائج سے متعلق امید واروں کے ذریعے ظاہر کردہ تشویش اور شکوک و شبہات پر غور کرنے کے لئے ایک اعلیٰ اختیاراتی کمیٹی تشکیل دی گئی ہے ۔
کمیٹی امید واروں کے ذریعے اٹھائے گئے مندرجہ ذیل معاملات پر غور کرے گی اور اپنی سفارشات پیش کرے گی :
- پہلے مرحلے کے سی بی ٹی  ، سی ای این 01 / 2019 کے نتائج کو شارٹ لسٹ کرنے کے لئے استعمال کیا گیا طریقۂ کار اور موجودہ شارٹ لسٹ میں شامل امید واروں کو متاثر کئے بغیر دوسرے مرحلے کے سی بی ٹی پر غور و خوض ۔
- دوسرے مرحلے کے سی بی ٹی کو سی ای این – آر آر سی 01 / 2019 میں شامل کرنا ۔
امید وار کمیٹی کو مندرجہ ذیل ای میل پر اپنی تشویش اور مشورے بھیج سکتے ہیں :
rrbcommittee@railnet.gov.in
مختلف آر آر بی کے تمام سربراہوں کو ہدایت دی گئی ہے کہ وہ موجودہ چینلوں کے ذریعے امید واروں کی شکایات موصول کریں ، انہیں مرتب کریں اور اعلیٰ اختیاراتی کمیٹی کو بھیج دیں ۔
امید واروں کو اپنی شکایات کمیٹی کو بھیجنے کے لئے 16 فروری ، 2022 ء تک تین ہفتے کا وقت دیا گیا ہے اور کمیٹی اِن شکایات کی جانچ کرنے کے بعد 4 مارچ ، 2022 ء تک اپنی سفارشات پیش کر دے گی ۔
مذکورہ بالا اقدام کے پیش نظر 15 فروری ، 2022 ء سے شروع ہونے والے سی ای این 01 / 2019  کے دوسرے مرحلے کا سی بی ٹی اور 23 فروری سے شروع ہونے والے سی ای این – آر آر سی 01 – 2019 کے پہلے مرحلے کے سی بی ٹی کو ملتوی کر دیا گیا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 749
(Visitor Counter : 168
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال 508واں دن
بھارت میں ٹیکہ کاری کی مجموعی تعداد194.41 کروڑ سے تجاوز کرگئی
آج شام 7 بجے تک 12لاکھ سے زیادہ ٹیکے لگائے گئے
بھارت میں کووڈ-19 سے بچاؤ کے لئے ٹیکہ کاری کی مجموعی تعداد آج 194.41 کروڑ  سے تجاوز کرگئی۔ آج شام 7 بجے تک 12 لاکھ سے زیادہ ٹیکے لگائے گئےہیں۔ آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10407391
|
|
دوسری خوراک
|
|
10044944
|
|
احتیاطی خوراک
|
|
5329993
|
|
صف اوّل کےکارکنان
|
|
پہلی خوراک
|
|
18420038
|
|
دوسری خوراک
|
|
17591801
|
|
احتیاطی خوراک
|
|
8999957
|
|
12 -14 سال کی عمر گروپ
|
|
پہلی خوراک
|
|
34661724
|
||
|
دوسری خوراک
|
|
18233135
|
|
15 تا 18 سال کی عمرکےافراد
|
|
پہلی خوراک
|
|
59685883
|
||
|
دوسری خوراک
|
|
46458690
|
|
18سے 44 سال کی عمر کے افراد
|
|
پہلی خوراک
|
|
557412621
|
|
دوسری خوراک
|
|
492641714
|
|
احتیاطی خوراک
|
|
1225855
|
|
45 تا59 سال کی عمرکےافراد
|
|
پہلی خوراک
|
|
203295468
|
|
دوسری خوراک
|
|
191424443
|
|
احتیاطی خوراک
|
|
1632175
|
|
60 سال کی عمرکےافراد
|
|
پہلی خوراک
|
|
127126512
|
|
دوسری خوراک
|
|
119426781
|
|
احتیاطی خوراک
|
|
20098944
|
|
مجموعی طورپردی گئی پہلی خوراک
|
|
1011009637
|
|
مجموعی طورپردی گئی دوسری خوراک
|
|
895821508
|
|
احتیاطی خوراک
|
|
37286924
|
|
میزان
|
|
1944118069
ٹیکہ کاری مہم کی ا ٓج کی حصولیابیاں آبادی کےترجیحی گروپوں کی بنیادپرتقسیم کی گئی ہیں،جودرج ذیل ہیں:
|
|
مورخہ:07 جون 2022 
|
|
طبی کارکنان
|
|
پہلی خوراک
|
|
44
|
|
دوسری خوراک
|
|
520
|
|
احتیاطی خوراک
|
|
13082
|
|
صف اوّل کےکارکنان
|
|
پہلی خوراک
|
|
105
|
|
دوسری خوراک
|
|
778
|
|
احتیاطی خوراک
|
|
32901
|
|
12 -14 سال کی عمر گروپ
|
|
پہلی خوراک
|
|
95369
|
||
|
دوسری خوراک
|
|
243121
|
|
15 تا 18 سال کی عمرکےافراد
|
|
پہلی خوراک
|
|
33245
|
||
|
دوسری خوراک
|
|
102392
|
|
18سے 44 سال کی عمر کے افراد
|
|
پہلی خوراک
|
|
35004
|
|
دوسری خوراک
|
|
351535
|
|
احتیاطی خوراک
|
|
55068
|
|
45 تا59سال کی عمرکےافراد
|
|
پہلی خوراک
|
|
5359
|
|
دوسری خوراک
|
|
74120
|
|
احتیاطی خوراک
|
|
40021
|
|
60 سال کی عمرکےافراد
|
|
پہلی خوراک
|
|
4310
|
|
دوسری خوراک
|
|
51904
|
|
احتیاطی خوراک
|
|
147941
|
|
مجموعی طورپردی گئی پہلی خوراک
|
|
173436
|
|
مجموعی طورپردی گئی دوسری خوراک
|
|
824370
|
|
احتیاطی خوراک
|
|
289013
|
|
میزان
|
|
1286819
ٹیکہ کاری کاعمل ملک بھر میں کمزورترین افراد کو کووڈ19 وباءکےاثرات سےمحفوظ رکھنے کےلئےایک وسیلہ ہےاورجس کا اعلی ترین سطح پرمسلسل جائزہ لیاجاتاہےاورنگرانی کی جاتی ہے۔
زراعت اور کاشتکاروں کی فلاح و بہبود کی وزارت
نامیاتی خوراک سے متعلق بیداری پھیلانا
نامیاتی غذائیں محفوظ، صحت مند اور کیمیکل اور کیڑے مار ادویات سے پاک ہوتی ہیں۔ شہروں میں نامیاتی اشیا خصوصاً پھلوں اور سبزیوں کی مانگ میں تبدیلی آئی ہے جس کی وجہ نوجوان نسل سمیت صارفین میں نامیاتی خوراک کے بارے میں زیادہ بیداری کا ہونا ہے۔
حکومت ہند  2015سے پرمپراگت کرشی وکاس یوجنا  اور مشن آرگینک ویلیو چین ڈیولپمنٹ ان نارتھ ایسٹ ریجن  کی ڈیڈی کیٹڈ اسکیموں کے ذریعے ملک میں نامیاتی کاشت کو فروغ دے رہی ہے۔ کسانوں کو آرگینک لاگت جیسے بیج ،بایو/آرگینک کھاد،بایوپیسٹی سائڈس،بوٹینیکل ایکسٹریکٹس وغیرہ کےلیے مالی امداد فراہم کی جاتی ہے  ۔ صلاحیت سازی کے لیے بھی مدفراہم کی جاتی ہے یعنی کسانوں کی تربیت، سرٹیفکیشن، ان کی نامیاتی پیداوار کی قدر میں اضافہ اور مارکیٹنگ۔ اس کے علاوہ پی کے وی وائی کے تحت دریائے گنگا کے دونوں طرف نامیاتی کاشت، بڑے رقبے کے سرٹیفکیشن اور انفرادی کسانوں کی مدد بھی کی جاتی ہے۔ حکومت نے ایک ڈیڈی کیٹڈ ویب پورٹل www.Jaivikkheti.in/.بھی شروع کیا ہے جوکہ ملک بھر کے صارفین کو نامیاتی مصنوعات کی براہ راست فروخت کے لیے آن لائن مارکیٹنگ پلیٹ فارم ہے ۔
اس کے علاوہ آرگینک کاشتکاری کو راشٹریہ کرشی وکاس یوجنا ، باغبانی کی مربوط ترقی کے مشن  اور نامیاتی کاشتکاری سے متعلق قومی پروجیکٹ ، انڈین کونسل آف ایگریکلچرل ریسرچ  کے تحت نامیاتی کاشتکاری سے متعلق نیٹ ورک پروجیکٹ کے تحت بھی مدفراہم کی جاتی ہے۔
یہ معلومات زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں فراہم کیں ۔
وزارت خزانہ
حکومت کی ایم ایس ایم ای اور این بی ایف سی کے لئے اسکیمیں قابلِ قدر اثر ڈال رہی ہیں
ایمرجنسی کریڈٹ لائن گارنٹی اسکیم  کے تحت منظور کی گئی رقم 79000 کروڑ روپئے سے تجاوز
نئی دلّی ،23 جون / بہت چھوٹی ، چھوٹی اور اوسط درجے کی صنعتوں  کے لئے حکومت کے اقدامات میں تیزی آ رہی ہے ۔ حکومت کی گارنٹی والے ایمرجنسی کریڈٹ لائن کے تحت سرکاری اور پرائیویٹ سیکٹر کے بینکوں نے 20 جون ، 2020 ء تک 79000 کروڑ روپئےسے زیادہ کے قرضوں کو منظوری دی ہے ، جن میں 35000 کروڑ روپئے پہلے ہی جاری کئے جا چکے ہیں ۔
اسکیم کے تحت سب سے زیادہ قرض دینے والوں میں ایس بی آئی ، ایچ ڈی ایف سی بینک ، بینک آف بڑودا ، پی این بی اور کینرا بینک شامل ہیں ۔ اس سے 19 لاکھ سے زیادہ ایم ایس ایم ای اور دیگر کاروباریوں کو لاک ڈاؤن کے بعد اپنا کاروبار پھر سے شروع کرنے میں مدد ملی ہے ۔ آتم نربھر پیکیج کے تحت حکومت نے ایم ایس ایم ای اور چھوٹے کاروبار کے لئے مزید 3 لاکھ کروڑ روپئے کے اضافی قرض کا اعلان کیا تھا ۔ اس طرح کے اداروں کو اپنے موجودہ قرض کا 20 فی صد حاصل کرنے کی اجازت دی گئی تھی ، جس میں سود کی شرحوں کی ایک حد مقرر کی گئی ہے ۔
مارچ – اپریل ، 2020 ء میں آر بی آئی کی اعلان کردہ نقد رقم کی خصوصی سہولت کے تحت سڈبی نے این بی ایف سی ، مائکرو فائنانس اداروں اور بینکوں کو ایم ایس ایم ای اور چھوٹے قرض لینے والوں کو فنڈ فراہم کرنے کے لئے 10220 کروڑ روپئے سے زیادہ کی رقم منظور کی تھی ۔ قومی ہاؤسنگ بینک  نے 10000 کروڑ روپئے کی اپنی پوری سہولت ہاؤسنگ فائنانس کمپنیوں کے لئے منظور کر دی تھی ۔ سڈبی اور این ایچ بی کے ذریعے دوبارہ دی جانے والی رقم ، اُن موجودہ اسکیموں کے علاوہ ہے ، جن میں 30000 کروڑ روپئے سے زیادہ کی منظوری دی گئی تھی۔ این بی ایف سی اور ایم ایف آئی کو توسیع شدہ جزوی گارنٹی اسکیم کے تحت مزید مدد کی جار ہی ہے ، جس میں منظور کی گئی رقم 5500 کروڑ روپئے سے زیادہ ہو گئی ہے ۔ اس کے علاوہ ، 5000 کروڑ روپئے کے لین دین کے لئے منظوری کا عمل جاری ہے ، جب کہ کچھ دیگر سودوں پر ابھی بات چیت جاری ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 3450
(
ماحولیات، جنگلات اور موسمیاتی تبدیلی کی وزارت
بین الاقوامی تجارت کے برطانیہ کے سکریٹری آف اسٹیٹ اورہندوستان کے ماحولیات کے وزیر نے موسمیاتی تبدیلی اور2030 روڈ میپ سے متعلق ہندوستان اوربرطانیہ کے درمیا ن تعاون پربحث کی
ماحولیات ، جنگلات اورموسمیاتی تبدیلی کے مرکزی وزیرجناب بھوبپیندر یادو نے برطانیہ کے سکریٹری آف اسٹیٹ برائے بین الاقوامی تجارت اور سی اوپی 26پریزی ڈینسی چیمپئن آ ن اڈاپٹیشن اینڈ ریزی لینس ، عزت مآب این ۔ میری بیلنڈا ٹریولیان کے اتھ 12جنوری ، 2022 کو ذاتی طورپرایک میٹنگ کی ۔
میٹنگ میں دونوں لیڈران نے سی او پی 26سے متعلق ہندوستان کے نئے عزائم ، موسمیاتی تبدیلی پرہند-برطانیہ تعاون اورہند-برطانیہ 2030 روڈ میپ سے متعلق مسائل پربحث ومباحثہ کیا۔
میٹنگ میں ، جناب یادو نے پانچ امرت کے عناصر ‘‘ پنج امرت ’’ جس کا اعلان وزیراعظم جناب نریندرمودی نے سی اوپی 26اجلاس کے حاشیے پرکیاتھاکا تذکرہ کیا۔ انھوں نے برطانیہ اورہندوستان کے ذریعہ لانچ کی گئی دومشترکہ پہل قدمیوں یعنی ایک سورج ، ایک عالم ایک گرڈ ،  اورلچک دارجزیرہ ریاستوں کے لئے بنیادی ڈھانچہ  کا تذکرہ بھی کیا۔
ماحولیا ت کے وزیرنے موسمیاتی تبدیلی سے لڑنے خاص طورسے موسمیاتی مالیات ، ٹکنالوجی کی منتقلی اورنافذ کرنے سے متعلق حمایت جیسا کہ یواین ایف سی سی سی اورپیرس معاہدہ کے ذریعہ لازم کیاگیاہے ، میں ترقی یافتہ ممالک کے کردار کا بھی تذکرہ کیا۔
جناب یادو نے میٹنگ کے دوران کہا‘‘تاریخی مجموعی اخراج ، اعلیٰ فی کس سالانہ اخراج ، مساوات اورموسمیاتی ایکشن کے لئے یواین ایف سی سی سی کا  ضروری ہیں جب کہ ہم این ڈی سی ایس اورپیرس معاہدہ کے اہداف کو نافذ کرنے کے لئے آگئے بڑھیں ۔’’
مزید ، ماحولیات ، جنگلات اورموسمیاتی تبدیلی کے مرکزی وزیرنے موسمیاتی تبدیلی سے نمٹنے کے لئے ہندوستان کی طرف سے کی گئی پہل قدمیوں کا تذکرہ کیاجوہمارے وزیراعظم کے ذریعہ اعلان کردہ ہندوستان کے نئے موسمیاتی اہداف کے حصول میں بھی شراکت کریں گی ۔ اہم شعبہ جات میں قابل تجدید توانائی ، گرین ہائیڈروجن ، ای ۔ موبیلٹی وغیرہ شامل ہیں ۔ انھوں نے کم کاربن کی ترقی دوبالآخر صفر ہوجائیگی کے معتبرراستے کے تیئس ہندوستان کی مساعی میں نجی شعبے کے اہم رول پربھی زوردیا۔
دونوں اطراف نے کم کاربن اخراج کے لئے جدید ٹکنالوجی کے آراینڈ ڈی میں شراکت داری کو مزید مستحکم کرنے اورثابت شدہ ٹکنالوجی کی منتقل کرنے کے طریقوں پرغورکیا۔ دونوں اطراف سی اوپی 6 کی کامیابی کے کام کو جاری رکھنے کے ٹھوس اقدامات اورباہمی تعاون کے ذریعہ اپنے عزائم کو حصول کے طریقوں کودریافت کریں گے ۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 14.78کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
14,78,63,865
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 14.78 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت خزانہ
 ’ 4.26فیصد جی ایس 2023‘
نئی دہلی،05 جولائی 2021: حکومت ہند  نےدرج ذیل کی فروخت  کا اعلان کیا ہے
 قیمتوں پر مبنی نیلامی کے ذریعہ 3000 کروڑروپے  کی نوٹیفائیڈ رقم کے لئے '4.26فیصدگورنمنٹ سیکیورٹی ، 2023' ،  برائے پیداوار پر مبنی نیلامی کے ذریعے  14000 کروڑروپے  کی نوٹیفائیڈ رقم کے لئے 'نئی گورنمنٹ سیکیورٹی ، 2031' اور  قیمت پر مبنی نیلامی کے ذریعہ 9000 کروڑ روپئے  کی نوٹیفائیڈ رقم کے لئے '6.76فیصد گورنمنٹ سیکیورٹی 2061'۔ حکومت کو یہ اختیار حاصل ہوگا کہ وہ مذکورہ سیکیورٹی / سیکیورٹیز کے مقابلہ میں 6000 کروڑ روپئے تک اضافی خریداری برقرار رکھے۔ نیلامی 09 جولائی ، 2021  کو ریزرو بینک آف انڈیا ، ممبئی آفس ، فورٹ ، ممبئی کے ذریعہ 4.26فیصد جی ایس 2023 ، نیو جی ایس 2031 اور 6.76فیصدجی ایس 2061 کیلئے متعدد قیمت کے طریقہ کار کا استعمال کرتے ہوئے کی جائے گی۔
سیکیورٹیز کی فروخت کی مطلع شدہ رقم کا5 فیصد تک، اہل افراد اور اداروں کو سرکاری سیکیورٹیز کی نیلامی میں غیر مسابقتی بولی کی سہولت کے لئے اسکیم کے مطابق، الاٹ کیا جائے گا۔
نیلامی کے لئے دونوں مسابقتی اور غیر مسابقتی بولیاں 09 جولائی 2021 کو ریزرو بینک آف انڈیا کور بینکنگ سلوشن  سسٹم پر الیکٹرانک شکل میں جمع کی جانی چائیں۔ غیر مسابقتی بولیاں صبح 10.30 اور 11.00 کے درمیان جمع کروائی جانی چائیں اور مسابقتی بولیاں صبح 10.30 بجے سے صبح 11.30 بجے کے درمیان جمع کروائیں جانی چائیں۔
نیلامی کے نتائج کا اعلان 09 جولائی 2021  کو کیا جائے گا اور کامیاب بولی دہندگان کی طرف سے ادائیگی 12 جولائی 2021  کو ہوگی۔
سیکیورٹیز ’جب جاری کیئے جائیں‘ ٹریڈنگ کے اہل ہوں گی جب مرکزی حکومت کے سیکیورٹیز میں ’جب جاری کردہ ٹرانزیکشنز‘ کے رہنما خطوط کے مطابق، ریزرو بینک آف انڈیا کے سرکلر نمبرآر بی آئی25/ 2018-19/ مورخہ 24 جولائی ، 2018 کو جاری کیا گیا اور جس میں وقتا فوقتا ترمیم کی جاتی رہی ہے۔
صحت اور خاندانی بہبود کی وزارت
کووڈ-19 اپ ڈیٹ
نئی دلّی یکم مارچ، 2022/
ملک گیر ٹیکہ کاری مہم کے تحت اب تک 177.70 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 92,472 ہے
فی الحال زیر علاج مریضوں کی شرح 0.22 فیصد ہے
شفایابی کی شرح فی الحال98.59 فیصد ہے
گذشتہ 24 گھنٹوں کے دوران 16,864 مریض رو بہ صحت ہوئے ہیں، صحت یاب ہونے والے مریضوں کی کل تعداد بڑھ کر 4,23,24,550 ہوگئی ہے
گزشتہ 24 گھنٹے میں 6,915 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
اب تک مجموعی طور پر 76.83 کروڑ ٹیسٹ کئے جاچکے ہیں؛ گذشتہ 24 گھنٹوں میں 9,01,647 ٹیسٹ کئے گئے
خوراک کی ڈبہ بندی کی صنعتوں کی وزارت
320.33 کروڑ روپے کی لاگت سے 28 فوڈ پروسیسنگ کو منظوری
دس ریاستوں میں ان پروجیکٹس سے 10 ہزار سے زیادہ لوگوں کو روزگار ملے گا
خوراک کی ڈبہ بندی ، صنعت کے وزیر جناب تومر کی سربراہی میں بین وزارتی آئی ایم اے سی کمیٹی کی میٹنگ
نئی دہلی،21نومبر 2020/مرکزی فوڈ پروسسینگ ، صنعت، زراعت اور کسانوں کی بہبود ، دیہی ترقی اور پنچایتی راج کے وزیر جناب نریندر سنگھ تومر کی سربراہی میں 320.33 کروڑ روپے کے پروجیکٹ لاگت کے دوران 28 فوڈ پروسیسنگ یونٹوں کو منظوری دے دی۔ 10 ریاستوں میں منظور شدہ ان پروجیکٹس سے دس ہزا رسے زیادہ لوگوں کو روزگار ملے گا۔ ان میں شمال مشرقی ہندستان کے چھ پروجیکٹس بھی شامل ہیں۔
مرکزی وزیر جناب تومر نے ویڈیو کانفرنس کے ذریعہ پردھا ن منتری کسان سمپدا یوجنا  کی خوراک ڈبہ بندی اور پریزرویشن صلاحیت کی تشکیل /توسیع  منصوبے کے تحت حاصل تجاویز پر غور کرنے کے لئے بین وزارتی صلاحیت کمیٹی کی میٹنگ کی صدارت کی۔ اس میٹنگ میں مرکزی فوڈ پروسیسنگ صنعت کے وزیر مملکت جناب رامیشور تیلی بھی موجود تھے۔ پروجیکٹس کے پرموٹروں نے بھی ویڈیو کانفرنس میں حصہ لیا۔
فوڈ پروسیسنگ یونٹوں کے قیام کے لئے پردھان منتری کسان سمپدا یوجنا کے تحت 3 مئی 2017 کو فوڈ پروسیسنگ اور پریزویشن صلاحیت تشکیل /توسیع منصوبے کو منظوری دی گئی تھی۔ اس منصوبے کا اہم مقصد پروسیسنگ محفوظ  صلاحیتوں کی تعمیر اور موجودہ فوڈ پروسیسنگ اکائیوں کی جدید کاری/توسیع کرنا ہے، جس سے پروسیسنگ کے معیار میں اضافہ ہوگا اور ویلو ایڈیشن ہوگا اناج کی بربادی میں کمی آئے گی۔
بین ریاستی اپروول کمیٹی نے مدھیہ پردیش، اترپردیش، گجرات، مہاراشٹر، جموں و کشمیر ،کرناٹک، اتراکھنڈ، آسام اور منی پور ریاستوں /مرکز کے زیر انتظام علاقوں میں 320.33 کروڑ روپے کی کل پروجیکٹ لاگت کے ساتھ 28 فوڈ پروسیسنگ یونٹوں کومنظوری دی۔ جس میں 107.42 کروڑ روپے کی گرانٹ امدا د بھی شامل ہے۔ یہ پروجیکٹ 212.91 کروڑ روپے کے ذاتی سرمایہ سے نافذ ہوگی، جن میں تقریباً 10500 لوگوں کو روزگار مل سکے گا۔ اس کے ساتھ ہی ان کی فوڈ پروسیسنگ صلاحیت 1237 میٹر ٹن یومیہ ہوگی۔ ان پروجیکٹس میں یونٹی اسکیم کے تحت 48.87 کروڑ روپے کی کل لاگت اور 20.35 کروڑ روپے کی منظوری والے 6 پروجیکٹس بھی شامل ہیں جو شمال مشرقی ہندستان میں فوڈ پروسیسنگ کے فروغ میں مدد گار ثابت ہوں گے۔ اسکے ساتھ ہی وہاں کے لوگوں کے لئےبراہ راست اور بالواسطہ طور سے روزگار کی تخلیق ہوپائے گی۔
م ن۔ ش ت۔ج
Uno-7456
(
ریلوے کی وزارت
کابینہ نے مالی سال 22-2021 کے لئے ریلوے ملازمین کو 78 دن کے مساوی پیداوار سے منسلک بونس کی ادائیگی کو منظوری دی
وزیر اعظم جناب نریندر مودی کی سربراہی میں مرکزی کابینہ نے آج ریلوے ملازمین کے لئے مالی سال 22-2021 کے لئے پیداوار سے منسلک بونس کی گزشتہ مدت سے ادائیگی کو منظوری دے دی۔
مجاز ریلوے ملازمین کو ہرسال دسہرہ/پوجا تعطیل سے قبل بی ایل پی کی ادائیگی کی جاتی ہے۔ اس سال بھی 11.27 لاکھ نان گزیٹڈ ریلوے ملازمین کو 78دن کی تنخواہ کے مساوی بی ایل بی دیا گیا ہے۔ مجاز ملازمین کو زیادہ سے زیادہ قابل ادائیگی رقم 17.951 روپے ہے۔ درج بالا رقم مختلف زمروں اور گارڈ، اسٹیشن ماسٹر، سپروائزر ، ٹیکنیشین ، ہیلپر، کنٹرولر، پوائنٹس مین اور دیگر گروپ سی اسٹاف کے افراف کو ادا کی گئی ہے۔
ریلوے ملامزین کے لئے 78 دن کے بی ایل بی کی ادائیگی سے ریلوے کو 1832.09 کروڑ روپے کا خرچ آیا ہے۔ کووڈ-19 کی آزمائشوں کے بعد خراب مالی صورتحال کے باوجود ملازمین کو یہ بونس دیئے جانے کا فیصلہ کیا گیا ۔
بی ایل بی کی ادائیگی ریلوے کی بہتر کارکردگی کے لئے ملامزین کی حوصلہ افزائی اور ترغیب کے طور پر کی جاتی ہے۔
وزیراعظم کا دفتر
وزیراعظم کا 2 اور 3جنوری ، 2020کو کرناٹک کادورہ
وزیراعظم وہاں شری شری کمارسوامی جی کے یادگارمیوزیم کا سنگ بنیاد رکھیں گے
نئی دہلی ،یکم جنوری :وزیراعظم ، جناب نریندرمودی 2اور3جنوری ، 2020کو کرناٹک کے دورے پررہیں گے ۔
تمکور میں ، وزیراعظم ، سری سدّگنگا مٹھ کادورہ کریں گے ، جہاں وہ شری شری شیوکمارسوامی جی کے میموریل میوزیم کا سنگھ بنیاد رکھنے کے سلسلے میں ایک لوح کی رونمائی کریں گے ۔
وزیراعظم ، مٹھ میں پوجا ارچنا کریں گے اور ایک پودھا بھی لگائیں گے ۔ اس موقع پرکرناٹک کے وزیراعلیٰ جناب بی ایس یدی یورپااوردیگر اہم شخصیات کے علاوہ جناب سدالنگیشور سوامی بھی موجود رہیں گے ۔
اس موقع پر ، وزیراعظم ، عوام سے خطاب کریں گے ۔